CELEX: 32007D1214(01)
Language: hu
Date: 2007-11-30 00:00:00
Title: A Politikai és Biztonsági Bizottság EUPM/3/2007 határozata ( 2007. november 30. ) a Bosznia-Hercegovinában folytatott európai uniós rendőri misszió (EUPM) misszióvezetője/rendőrbiztosa kinevezéséről

14.12.2007   
            
            
               HU
            
            
               Az Európai Unió Hivatalos Lapja
            
            
               L 329/63
            
         
      A POLITIKAI ÉS BIZTONSÁGI BIZOTTSÁG EUPM/3/2007 HATÁROZATA
   
   (2007. november 30.)
   a Bosznia-Hercegovinában folytatott európai uniós rendőri misszió (EUPM) misszióvezetője/rendőrbiztosa kinevezéséről
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre, és különösen annak 25. cikke harmadik bekezdésére,
   tekintettel az Európai Unió Bosznia-Hercegovinában folytatott rendfenntartó missziójáról (EUPM) szóló, 2007. november 19-i 2007/749/KKBP tanácsi együttes fellépésre (1), és különösen annak 17. cikkére,
   tekintettel az Európai Unió Boszniában és Hercegovinában folytatott rendőri missziójáról (EUPM) szóló, 2005. november 24-i 2005/824/KKBP tanácsi együttes fellépésre (2), és különösen annak 9. cikke (1) bekezdésére,
   mivel:
   
               (1)
            
            
               A 2005/824/KKBP együttes fellépés 9. cikkének (1) bekezdése értelmében a Tanács felhatalmazza a Politikai és Biztonsági Bizottságot (PBB), hogy a Szerződés 25. cikkének megfelelően hozza meg a vonatkozó határozatokat, beleértve a misszióvezető/rendőrbiztos kinevezéséről szóló határozatot is.
            
         
               (2)
            
            
               2006. december 5-én a PBB elfogadta Vincenzo Coppola dandártábornoknak a Boszniában és Hercegovinában folytatott európai uniós rendőri misszió (EUPM) misszióvezetőjeként/rendőrbiztosaként való megbízatásának 2007. december 31-ig való meghosszabbításáról szóló EUPM/1/2006 határozatot (3).
            
         
               (3)
            
            
               A főtitkár/főképviselő javasolta a PBB-nek Vincenzo Coppola dandártábornok megbízatásának meghosszabbítását,
            
         A KÖVETKEZŐKÉPPEN HATÁROZOTT:
   1. cikk
   Vincenzo Coppola dandártábornoknak a Bosznia-Hercegovinában folytatott európai uniós rendőri misszió (EUPM) misszióvezetőjeként/rendőrbiztosaként való megbízatása 2008. december 31-ig meghosszabbításra kerül.
   2. cikk
   Ez a határozat elfogadásának napján lép hatályba.
   Ezt a határozatot 2008. december 31-ig kell alkalmazni
   
      Kelt Brüsszelben, 2007. november 30-án.
      
         
            a Politikai és Biztonsági Bizottság részéről
         
         
            az elnök
         
         C. DURRANT PAIS
         
      
   
   
      (1)  HL L 303., 2007.11.21., 40. o.
   
      (2)  HL L 307., 2005.11.25., 55. o.
   
      (3)  HL L 365., 2006.12.21., 87. o.